SAUK stel nuwe waarnemende hoof aanArgieffoto Prof. Mbulaheni Maguvhe, voorsitter van die SAUK-raad, het Dinsdag James Aguma se aanstelling aangekondig. Matthews het Maandag in ŉ brief aan Maguvhe gesê dit is met “groot hartseer” dat hy sy onmiddellike bedanking indien. “Vir baie maande het ek die waardes wat ek hoog ag in gedrang gebring omdat ek verkeerdelik geglo het dat ek meer effektief binne die SAUK kan wees as daarbuite.” Volgens Matthews het dit daartoe gelei dat hy besluite moes neem waarop hy nie trots is nie. “In die proses het die volgehoue negatiewe atmosfeer my morele oordeel aangetas en my aandadig gemaak aan besluite waarop ek nie trots is nie.” “Ek wil jammer sê aan diegene wat ek in die steek gelaat het toe ek stilgebly het toe dit juis nodig was dat ek my stem moes laat hoor.”